Callador

## Nordens dekadente bjergland

I den nordøstlige del af verden, for det meste omringet af hav, ligger Callador. Dette land er fyldt med store bjerge, frodige dale, og kyster med et livligt hav.

Calladors bjerge er også en af de primære kilder til de rigdomme, som herredømmet har tilegnet sig over mange år, idet de besidder store mængder guld og ædelsten. Calladors befolkning har gennem mange år skabt nogle af de mest prægtige og smukke byer i verden, og kan siges at være et af verdens rigeste og mægtigste lande.

### **Racer**

I Callador er det primært mennesker og dværge der udgør befolkningen, men der findes også en masse folk af adskillelige forskellige racer fra hele verden, der er rejst til Callador og har bosat sig, både af gode og "dårlige" årsager.

### **Kultur**

Kulturen i Callador er centreret omkring underholdning i form af for eksempel gladiatorkampe, import af eksotiske varer og idèer, forfængelighed, hedonisme og æstetik. Skønhed er noget Calladors folk værdsætter højere end det meste, og folkets idoler er ambitiøse, magtfulde og enormt rige. Moraliteten er også præget af dette, hvorfor den er meget pragmatisk og selvisk anlagt. Her er man overladt til sig selv, og man er sin egen lykkes smed, hvor alle kneb gælder. Selvom der er love nedsat for at bevare ordenen i samfundet, spilles der utallige magtspil i byernes skygger, og alle (selv det laveste i samfundet) der har modet til det, agter hele tiden at nå til tops i de velhavendes rækker, uanset hvad. De fattige og slaver ses der ned på, eller behandles med en ligegyldighed, mens de rige og magtfulde forgudes. Så selvom landet er smukt, og byerne smukke, foregår der i samfundet ting, der kunne få andre samfund til at skæve ad Callador.

***Folkemotto***: Ambition er succesens fader.

### **Militær**

Calladors militær er ikke talmæssigt det største i verden, men besidder en enorm mængde disciplin, og ledes af hærførere, der er strategiske eksperter. Hæren udgøres af udførligt veltrænede soldater, med en tydelig taktisk ekspertise og masterlig koordination.

### **Byer**

Byerne i Callador er ofte store, men der er ikke et stort antal af dem, grundet de mange bjerge. Der findes flere landsbyer omkring i landet, men det meste af befolkningen er centreret omkring 5 store byer, fordelt på Calladors store landmasser:

- Syricia (Hovedstaden, i midten af landet)

- Zepolis (vestlige kyst)

- Lago (østlige kyst)

- Khandahar (Sydlige grænse til Altana)

- Esata (nordlige kyster)

### **Styreform og "Det Store Råd"**

Herredømmet Callador styres af 12 adelige familier (èn repræsentant fra hver), hvis rigdomme og indflydelse overgår alle andre noble i Callador. Repræsentanten fra familien kan også ses som familiens overhoved, ofte i form af en patriark eller matriark. "Familier" er hvad der betegner medlemmernes sæde ved rådets bord, selvom det ikke er alle ved bordet, der egentlig har en rigtig familie - de har blot behov for deres efternavn, deres rigdomme, og de få venner, de stoler på.

De kaldes samlet "Det Store Råd" eller mere alment "De 12", og et sæde blandt dem, er den ultimative ambition for enhver seriøs Callianer (betegnelse for en borger af Callador). Heriblandt er den fornemmeste plads i rådet "Den høje dommer" (The High Arbiter), som tilfalder den mægtigste og rigeste af de 12, og giver magten til at afgøre uenigheder, og ledelsen af Calladors militær.

Der kan derfor til tider ske udskiftninger blandt de 12, men som det står nu, har følgende 12 adelige familienavne haft plads ved bordet i "Rådets spir" de seneste mange år:

- **Coilbone**, hvis patriark hedder Damakos (Tiefling, ingen familie, kun elskerinde), den nuværende Høje dommer over de 12, og kommandør over Calladors hære.

- **Lupin**, hvis patriark hedder Gandrin (Human, ingen familie).

- **Tinkerspark**, hvis matriark hedder Wizzy (Gnome, ingen familie).

- **Stoutfoot**, hvis patriark hedder Bungnir (Dwarf, ingen familie).

- **Yorka**, hvis patriark hedder Idrov (Human, har en rigtig familie).

- **Runespirit**, hvis matriark hedder Helga (Dwarf, har rigtig familie)

- **Windwhisper**, hvis matriark hedder Shihada (Tabaxi, kattelignende race, har rigtig familie)

- **Alorath,** hvis patriark hedder Ishtar (Elf, har rigtig familie)

- **Borca**, hvis matriark hedder Mary (Human, har rigtig familie)

- **Codsworth** hvis patriark hedder Troy (Human, har rigtig familie)

- **Norixius,** hvis patriark hedder Balasar (Dragonborn, ingen familie)

- **Ishtar**, hvis patriark hedder Medrash (Dragonborn, har rigtig familie)